**ZK/3-18/2023.**

**Határozat: 104-105**

**Rendelet: 15**

**Jegyzőkönyv**

**Zalakaros Város Önkormányzata Képviselőtestülete**

**2023. június 12-én megtartott**

**nyílt üléséről**

**Jegyzőkönyv**

Készült Zalakaros Város Önkormányzata Képviselőtestülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében **2023. június 12-én** 08,07 órai kezdettel megtartott **nyílt** üléséről.

Jelen vannak: Novák Ferenc polgármester, Czimondor Nándor alpolgármester, Kötő Attila, Magyarné Kovács Judit, Stégli János és Vlasicsné Dörgönye Márta képviselők.

Az ülésen nincs jelen: Czirákiné Pakulár Judit képviselő.

Tanácskozási joggal jelen van: Horváth Attila jegyző, Torma László aljegyző, Horváthné Juhász Barbara pénzügyi osztályvezető, Fehér Zsolt Tiborné városfejlesztési osztályvezető, Illés Gabriella projektmenedzser (08,50 órakor távozott az ülésteremből) és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Jegyzőkönyv hitelesítőknek javasolja: Magyarné Kovács Judit és Vlasicsné Dörgönye Márta képviselőt.

Novák Ferenc: Szavazásra teszi fel a jegyzőkönyv hitelesítőire tett javaslatot.

Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Tájékoztatja a képviselőtestületet, hogy a kiküldött meghívó 3 napirendi pontra tett javaslatot, melyet ismertet:

**Napirend:**

1. **A lakások bérletéről szóló 10/2006. (IV.21.) önkormányzati rendelet módosítása**Előadó: Novák Ferenc polgármester
2. **Magyar Falu Program keretében „Út, híd, járda építése/felújítása” pályázat benyújtása**Előadó: Novák Ferenc polgármester
3. **Zalakaros Város Önkormányzata a TOP-PLUSZ-1.1.3-21-ZA1-2022-00010 azonosítószámú, Miénk itt a tér – Turisztikai fejlesztés Zalakaroson című projekt keretében lefolytatni tervezett közbeszerzési eljárások lebonyolítására és a felelős akkreditált közbeszerzési szaktanácsadói feladatok ellátására**Előadó: Novák Ferenc polgármester

Novák Ferenc: Szavazásra teszi fel a napirend elfogadására vonatkozó javaslatot.

Képviselőtestület 6 igen szavazattal, ellenszavazat és tartózkodás nélkül a  
napirend elfogadására vonatkozó javaslatot elfogadta.

**Az elfogadott napirend:**

1. **A lakások bérletéről szóló 10/2006. (IV.21.) önkormányzati rendelet módosítása**Előadó: Novák Ferenc polgármester
2. **Magyar Falu Program keretében „Út, híd, járda építése/felújítása” pályázat benyújtása**Előadó: Novák Ferenc polgármester
3. **Zalakaros Város Önkormányzata a TOP-PLUSZ-1.1.3-21-ZA1-2022-00010 azonosítószámú, Miénk itt a tér – Turisztikai fejlesztés Zalakaroson című projekt keretében lefolytatni tervezett közbeszerzési eljárások lebonyolítására és a felelős akkreditált közbeszerzési szaktanácsadói feladatok ellátására**Előadó: Novák Ferenc polgármester

**Napirend tárgyalása:**

1. **A lakások bérletéről szóló 10/2006. (IV.21.) önkormányzati rendelet   
    módosítása** Előadó: Novák Ferenc polgármester  
    (Előterjesztés a jegyzőkönyvhöz mellékelve. )

Novák Ferenc: A képviselőtestület a május 25-i ülésén hozott döntésében felkérte az önkormányzati hivatalt, hogy a lakások bérletéről szóló önkormányzati rendelet módosítását készítse elő a következő soros ülésre, úgy, hogy a bérbeadásról szóló döntés polgármesteri hatáskör legyen. Erről szól az előterjesztés.

Vlasicsné Dörgönye Márta: Volt olyan lakás iránt érdeklődő, aki, szeretne lakbérkedvezményt igénybe venni. Az önkormányzati rendelet márciusi módosításával a testület azt az elvet fogalmazta meg, hogy a Jegenye sori lakásokat piaci alapon kell kiadni. Az emberekben tudatosítani kell, hogy ez albérlet, ez nem szociális bérlakás.

Magyarné Kovács Judit: Kérdése, hogy volt nagyobb rekláma a lakásoknak? Hiányolja a képeket a hirdetéseknél.

Vlasicsné Dörgönye Márta: Az alaprajz is nagyon hasznos lenne.

Magyarné Kovács Judit: A közterületi hirdetőberendezéseken legyen plakát kihelyezve.

Horváth Attila: Az előterjesztés szerinti javaslathoz két kiegészítést javasol: a 9.§ (2) bekezdése hatályon kívül helyezett jogszabályra hivatkozik, itt módosítani szükséges a hivatkozást az információs önrendelkezési jogról és az információszabadság 2011. évi CXII. törvényre, a másik a 21.§ (1) bekezdés g) pontja Magyarország hivatalos megnevezését nem az Alaptörvénynek megfelelően tartalmazza, ezt javasolja korrigálni.

Novák Ferenc: A jegyző úr által tett kiegészítő javaslat figyelembevételével szavazásra teszi fel az előterjesztés szerinti rendeleti javaslat elfogadását.

Képviselőtestület 6 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselő-testülete megalkotja a 15/2023. (VI. 12.) önkormányzati rendeletét a lakások bérletéről szóló 10/2006. (IV.21.) önkormányzati rendelet módosításáról.

(A rendelet hiteles szövege a jegyzőkönyv melléklete.)

1. **Magyar Falu Program keretében „Út, híd, járda építése/felújítása”   
    pályázat benyújtása** Előadó: Novák Ferenc polgármester  
    (Előterjesztés a jegyzőkönyvhöz mellékelve. )

Novák Ferenc: A kérdés az, hogy a valós kivitelezési költségek hogyan alakulnak, már lehet gondolkodni a további lépésen.

Czimondor Nándor: Meddig van lekötve a pénzünk?

Magyarné Kovács Judit: Annak semmi köze hozzá.

Horváthné Juhász Barbara: Májusban lejárt, nem kötötte újra.

Stégli János: Nagyon sok a vízgyűjtő hely, ne csak 3-4 cm bitumenben gondolkodjunk, stabil út kell.

Novák Ferenc: Vagy 45 millió forintig gondolkodunk, vagy esetleg plusz költséget rakunk hozzá.

Kötő Attila: Két terv is készülhetett korábban a Kilátó utcára, született egy döntés, hogy drága pénzért felülvizsgáltatjuk a tervet, azért, hogy a tervezői költségbecslés alapján biztosan beleférjünk, vagy csak minimális kiegészítést kelljen tenni az adott hosszhoz. Ez az előterjesztés alapjaiban változott 1 hét alatt. Ma azt tárgyaljuk, hogy hogyan tagoljuk szét az utat, mert valószínűsíthetően biztosan nem férünk be a pályázati keretbe. Ez nehéz helyzetbe hozza a testületet, hogy hogyan foglaljon állást. Akkor most mi a valóság?

Fehér Zsolt Tiborné: A tervkorszerűségi vizsgálatra azért volt szükség, mert a 2017. évi terv pályaszerkezeteiben mert nem felelt meg a Magyar Falu Program kiírásnak, a vízelvezetéssel is kell valamit kezdeni ez indokolta a felülvizsgálatot. Előzetes költségbecslést kaptunk, a költségbecslésünk 47 millió forint, a maximális támogatás 45 millió Ft, a kérdés, hogy az önkormányzat vállalja-e a többletköltséget, 2 vagy 3 szakaszra legyen-e beadva. Tervezői berkekben azt hallja, hogy ezek a tervezői költségbecslések egyre inkább megállják a helyüket.

Novák Ferenc: Ő mindig rossz tervezői költségbecsléssel találkozott, a tényleges kivitelezés mindig meghaladta a tervezői költségbecslést. A pályázat elbírálásakor elképzelhető egy köztes összeg, melyet támogatásként megkapjunk?

Fehér Zsolt Tiborné: Elképzelhető.

Vlasicsné Dörgönye Márta: Ha önrészt adunk hozzá, az nem jó, új határozati javaslat legyen. Egyik javaslatot sem tudja támogatni. Mennyi a teljes szakasz?

Fehér Zsolt Tiborné: A teljes szelvény 632 méter.

Vlasicsné Dörgönye Márta: Pályázzunk 45 millió forintra, ami ebből megvalósítható, de leginkább a teljes szakaszt szeretnénk, pályázati forrásból teljes összegre pályázunk. A 47 millió forint az csak tervezői költségbecslés, az csak akkor derül ki, hogy mi valósítható meg, ha kivitelezői szakban vagyunk, és bejönnek a kivitelezői árajánlatok.

Illés Gabriella 08,32 órakor megjelent az ülésteremben.

Novák Ferenc: Van egy tervezői költségbecslés 47 millió forint, az igényelhető támogatás 45 millió forint, a teljes tervezési szakaszt fel kívánja újítani az önkormányzat, a képviselőtestület ugyanakkor nem akar önrészt biztosítani. Hogy tudjuk ezt kezelni a pályázat beadásakor?

Illés Gabriella: Be lehet adni az egészre, vagy szakaszokra, úgy is készült el a terv. Ha a képviselőtestület olyan határozatot hoz, hogy nem biztosít önerőt, akkor meghatározott szakaszokra nyújtja be, amivel belefér a költségkeretbe, a jelenlegi tervezői költségbecslés szerint.

Novák Ferenc: Ha veszünk le az útból, és mi van akkor, ha a kivitelezést végzők kevesebből is meg tudják oldani.

Vlasicsné Dörgönye Márta: Támogatási szerződés módosítással lehet rendezni.

Illés Gabriella: Ha a teljes szakaszra nyújtjuk be, akkor döntés kell arról, hogy a képviselőtestület az önrészt biztosítja. Amire ebből döntés születik, lehet, hogy fél év is eltelik. Ha megvan a döntés, kezdődik a beszerzési eljárás, arra van a legkisebb esély, hogy a jelenlegi költésbecslésnél alacsonyabb összegű árajánlatok érkeznek be.

Vlasicsné Dörgönye Márta: Ha szakaszoljuk, az első szakasz, 23 millió forint, szabad-e nekünk a maximum 45 millió forintból 23 millió forintra pályázunk? Véleménye szerint nem, tehát úgy kellene pályázni, hogy az 1. és 2. szakasz felújítása, valamint a 3 szakaszból kellene, annyi, amennyi a 45 millió forintba belefér, így kellene megtenni. Pénzhez igazítsuk a szakasz hosszát. Ez nyilván a tervezői költségbecslés átdolgozását igényli.

Horváth Attila: Jól érti, hogy a kivitelezési költségre igényli az önkormányzat a 45 millió forintot, az egyéb költségek, amik hozzájönnek, azt az önkormányzat fizeti?

Vlasicsné Dörgönye Márta: Ez egy újabb variáció. Igen javasolja, hogy az útfelújítás kivitelezésére kérjünk 45 millió forintot, az előkészítő költségek, műszaki ellenőr költségét kvázi önrészként biztosítja az önkormányzat.

Novák Ferenc: Szavazásra teszi fel az alábbi határozati javaslat elfogadását:

Zalakaros Város Önkormányzat Képviselőtestülete

1. a tervezési költségbecslés ismeretében úgy határoz, hogy a Kilátó utca útburkolatát kívánja felújítani a Magyar Falu Program (kódszám: MFP-HHj/2023. sz.) keretében a maximálisan igényelhető pályázati támogatás – 45.000.000 Ft- igénybevételével, önrész biztosítása nélkül, az útépítés költségére 45.000.000 Ft-ot kell a pályázatban megjelölni.
2. az 1./pont alapján úgy határoz, az önkormányzati hivatal kérje fel a tervezőt a tervezői költségbecslés átdolgozására, a tervezési szakasz elejének arányosítására, azaz az útépítésre biztosított költségből hány folyóméter útszakasz újítható fel, mely útszelvénytől induljon a pályázatban tervezett útfelújítás.
3. dönt az építési engedély beadásáról.
4. felhatalmazza a Polgármestert a pályázat benyújtására és a pályázat benyújtásával összefüggő jognyilatkozatok megtételére.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 104/2023. (VI.12.) számú határozat****a:**Zalakaros Város Önkormányzat Képviselőtestülete

1. a tervezési költségbecslés ismeretében úgy határoz, hogy a Kilátó utca útburkolatát kívánja felújítani a Magyar Falu Program (kódszám: MFP-HHj/2023. sz.) keretében a maximálisan igényelhető pályázati támogatás – 45.000.000 Ft- igénybevételével, önrész biztosítása nélkül, az útépítés költségére 45.000.000 Ft-ot kell a pályázatban megjelölni.
2. az 1./pont alapján úgy határoz, az önkormányzati hivatal kérje fel a tervezőt a tervezői költségbecslés átdolgozására, a tervezési szakasz elejének arányosítására, azaz az útépítésre biztosított költségből hány folyóméter útszakasz újítható fel, mely útszelvénytől induljon a pályázatban tervezett útfelújítás.
3. dönt az építési engedély beadásáról.
4. felhatalmazza a Polgármestert a pályázat benyújtására és a pályázat benyújtásával összefüggő jognyilatkozatok megtételére.

Határidő: azonnal

Felelős: Novák Ferenc polgármester

Operatív felelős: Illés Gabriella projektmenedzser  
 Fehér Zsolt Tiborné városfejlesztési osztályvezető

1. **Zalakaros Város Önkormányzata a TOP-PLUSZ-1.1.3-21-ZA1-2022-  
    00010 azonosítószámú, Miénk itt a tér – Turisztikai fejlesztés   
    Zalakaroson című projekt keretében lefolytatni tervezett közbeszerzési  
    eljárások lebonyolítására és a felelős akkreditált közbeszerzési   
    szaktanácsadói feladatok ellátására**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Novák Ferenc: Elfogadásra javasolja az előterjesztés szerinti határozati javaslatot, melyet szavazásra tesz fel.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 105/2023. (VI.12.) számú határozata:**

Zalakaros Város Önkormányzat Képviselőtestülete

1. egyetért azzal, hogy Zalakaros Város Önkormányzata, a TOP\_PLUSZ-1.1.3-21-ZA1-2022-00010 azonosítószámú, Miénk itt a tér – Turisztikai fejlesztés Zalakaroson című projekt keretében lefolytatni tervezett közbeszerzési eljárás lebonyolítására, a felelős akkreditált közbeszerzési szaktanácsadói feladatok ellátására közbeszerzési értékhatárt el nem érő ajánlattételi eljárást folytasson le.
2. felhatalmazza a polgármestert az ajánlatételi felhívás aláírására és kiküldésre.
3. úgy határoz, a pénzügyi fedezet végleges meghatározására a beérkezett ajánlatok ismeretében kerül sor.

Határidő: azonnal

Felelős: Novák Ferenc polgármester

Operatív felelős: Illés Gabriella projektmenedzser

Torma László: Javaslatot kér a képviselőktől közbeszerzési szakértők vonatkozásában.

Vlasicsné Dörgönye Márta: Marcaliból is lehet, Újvári Sándor ügyvédet felkérni, meg kell neki küldeni az ajánlatot.

Illés Gabriella 08,50 órakor távozott az ülésteremből.

Kötő Attila: Hol tartunk a gazos ingatlanok vonatkozásában? Most van az idegenforgalmi szezon. Miért nem küldtük ki a felszólító levelet? Az emberek minket hibáztatnak.

Novák Ferenc: A következő alkalommal a képviselőtestület tájékoztatást kér ezekről az intézkedésekről.

Vlasicsné Dörgönye Márta: Szeretne választ kapni a Kanica-Panoráma-Sport utca kereszteződésében lévő pavilon helyzetére vonatkozóan, milyen jogcímen és hogy történik a használat. Aljegyző úrral is egyeztetett. A terület egyre nő.

Stégli János: A területet a vállalkozó szebbé teszi, azt a csúfos helyzetet teszi rendbe.

Vlasicsné Dörgönye Márta: Milyen jogcímen teszi ezt? Mint képviselőtestületi tag kérdezi ezt. A lakossági panaszok megfelelően legyenek kezelve, a jegyző figyelmét felhívja erre, a nem megfelelően kezelt lakossági panaszok a hivatal képét nagyon rontják. A bejelentéseknél sokszor a visszacsatolás hiányzik.

Magyarné Kovács Judit: Egy zalakarosi lakos panaszkodott, hogy a Napnyugat köznél, a Bazsóék előtt a virágos láda eltűnt. Továbbá a hivatal előtt, a sarkon, a domboldalba járdát kellene csinálni, ezt meg kellene oldani, átcsoportosítani erre a célra forrást, a Hegyalja utcában is van ilyen.

Novák Ferenc: Mivel a nyílt ülésen tárgyalandó napirend nem volt, megköszönte a részvételt, az ülést 09,05 órakor bezárta.

Kmft.

Novák Ferenc  Horváth Attila

Polgármester Jegyző

Magyarné Kovács Judit Vlasicsné Dörgönye Márta

Jkv. hitelesítő Jkv. hitelesítő